**CONCURSUL NAŢIONAL „EXCELENŢA ÎN ASTRONOMIA DE AMATORI”**

**Ediţia I, aprilie - octombrie 2017**

**REGULAMENT DE ORGANIZARE ŞI DESFĂŞURARE**

**Concursul Naţional „EXCELENŢA ÎN ASTRONOMIA DE AMATORI”, este organizat în parteneriat de Asociaţia Astronomică „Sirius”, Societatea Ştiinţifică „Orion” Tulcea, Liceul Teoretic „Mihai Eminescu” Bârlad, Primăria şi Consiliul Local Bârlad, sub egida Federaţiei Române a Asociaţiilor, Centrelor şi Cluburilor UNESCO (FRACCU). În vederea susţinerii concursului, organizatorii pot coopta şi alte instituţii în parteneriat sau colaborare.**

**Scopul concursului constă în:**

**-stimularea atingerii performanţei în cazul elevilor care activează ca astronomi amatori;**

**-mediatizarea inventivităţii şi creativităţii elevilor cu preocupări în domeniul astronomiei;**

**-realizarea unor schimburi de experienţă;**

**-promovarea valenţelor educative ale astronomiei.**

**Art. 1. Probele concursului**

**1) raport observaţii: fenomene astronomice, corpuri cereşti (50 de puncte)**

**2) proiect cu caracter constructiv (finalizat): instrument destinat observaţiilor astronomice vizuale, radiotelescop, celostat, minisatelit, minirover, staţie meteo, mici accesorii. (30 de puncte)**

**3) fotografii astronomice (ştiinţifice şi artistice) (20 de puncte)**

**Art. 2. Structura concursului**

 **La concurs participă echipaje formate din maxim 4 elevi, pe grupe de vârstă:**

**Categoria 1: clasele V - VI; Categoria 2: clasele VII - VIII; Categoria 3: IX-X; Categoria 4: XI – XII.**

**Art. 3. Condiţii de înscriere**

**Se pot înscrie şi participa la concurs elevi din toate şcolile gimnaziale şi liceele din România, precum şi din Republica Moldova.**

 **Fiecare membru al echipajului are obligaţia să citească prezentul Regulament anterior completării formularului de înscriere.**

**Se consideră înscris echipajul care completează formularul de înscriere, este de acord cu regulamentul concursului şi care confirmă prin semnătură asumarea respectării acestuia.**

**În cazul concurenţilor sub 18 ani, înscrierea este condiţionată de confirmarea prin semnătura părintelui, a tutorelui legal sau profesorului îndrumător al concurentului, a asumării respectării condiţiilor prezentului regulament.**

**Numele autorilor precum şi lucrările premiate pot fi făcute publice şi folosite în scopuri publicitare, fără alte obligaţii sau plăţi, concurenţii asumându-şi această condiţie prin semnarea formularului de înscriere.**

**Art. 4. Condiţii de participare**

**Fiecare echipaj înscris poate participa în competiţie cu maxim 4 elevi, dar numai la categoria de vârstă căreia aparţine (sau la cea imediat superioară).**

**Proba I**

***Raportul privind observaţiile (model Anexa 2)* trebuie să aibă înscrise explicit**: ***numele, prenumele, vârsta, şcoala/liceul/instituţia, clasa/anul de studiu, numele profesorului îndrumător, adresa completă a şcolii/instituţiei.***

**Proba a II-a**

***La referatul proiectului trebuie asociate fotografii cu aparatul / dispozitivul construit (din faţă şi profil) împreună cu membrii echipajului****.*

**Proba a III-a**

***Rezoluţia minimă în pixeli acceptată* pentru fotografii este *1200 x 1800 (rezoluţia totală a imaginii 2,1 MPx).* Participanţii vor menţiona *locul şi data la care au fost realizate fotografiile***.

**Fotografiile trebuie să fie originale şi vor fi transmise şi *prin e-mail* la adresa *prof.adamioan@gmail.com***

 **Echipajele care vor fi premiate, au *obligaţia* ca la Festivitatea de premiere să prezinte aparatul / dispozitivul *în stare de funcţionare.În caz contrar, echipajul este depunctat (7 puncte) şi reclasificat.***

**Art. 5. Juriul**

**Juriul va fi format din cadre didactice cu experienţă în astronomia de amatori, coordonatori ESERO şi parteneri. Criteriile de jurizare sunt prevăzute în Anexa 3.**

**Art. 6. Premii**

 **Se vor acorda Premiul I, Premiul II, Premiul III şi Menţiuni, precum şi Trofeul concursului la fiecare categorie de vârstă.**

**Art. 7. Organizarea şi desfăşurarea concursului**

**7.1. *Demersuri preliminare***

**Organizatorii efectuează demersuri pentru informare şi cooptare parteneriate organizatorice:**

1. **Scrisoare de intenţie: informare lansare concurs, programul de organizare şi desfăşurare,propunere cooptare parteneriat organizatoric, solicitare desemnare specialişti pentru juriu;**
2. **Realizarea şi publicarea Regulamentului concursului;**
3. **Discuţii cu specialiştii propuşi pentru juriu;**
4. **Anunţul în mass-media privind lansarea concursului**

**7.2. *Perioada de înscriere în concurs şi depunere a lucrărilor*: 11-13.09.2017**

 **- În această perioadă, are loc înscrierea concurenţilor, în condiţiile prevăzute de art.2 şi art.3 din prezentul Regulament.**

 **Profesorii îndrumători vor trimite materialele pentru concurs pe adresa: Prof. Ioan Adam, Liceul Teoretic “Mihai Eminescu”, Str. Mihai Eminescu nr.1, Bârlad 731199, jud. Vaslui, cu menţiunea Pentru CONCURSUL NAŢIONAL „EXCELENŢA ÎN ASTRONOMIA DE AMATORI”.**

 **- Organizatorii împreună cu reprezentanţii instituţiilor partenere desemnează juriul.**

 **- Concurenţii înscrişi depun lucrările în condiţiile prevăzute de art.4 din prezentul regulament.**

**7.3. *Evaluarea lucrărilor pe categoriile nominalizate la Art.2*: 14-20.09.2017**

**7.4. *Festivitatea de premiere*: 7.10.2017**

 **- Locaţia premierii : Cancelaria Liceului Teoretic “Mihai Eminescu” Bârlad**

**- Participanţi:**

* + **Concurenţi**
	+ **Membrii Juriului**
	+ **Elevi, cadre didactice**
	+ **Organizatori**
	+ **Parteneri**
	+ **Părinţi**
	+ **Sponsori**
	+ **Mass-media locală, regională şi naţională**

**Art. 8. Dispoziţii finale**

**a) Organizatorii nu îşi asumă responsabilitatea pentru materialele predate organizatorilor după termenul limită.**

#####  b) Mediatizarea concursului se va realiza prin intermediul site-urilor [www.astronomica.ro](http://www.astronomica.ro), [www.liceuleminescubarlad.ro](http://www.liceuleminescubarlad.ro), www.ssorion.ro, precum şi a reţelelor de socializare.